06/10/2010 | Administración LocalMunicipal
Noia
Secretaría
Anuncio: lista definitiva de admitidas e admitidos no proceso selectivo convocado para a provisión de un posto de auxiliar de axuda no fogar, en réxime de dereito laboral temporal, mediante concurso de méritos

Con data 27 de setembro de 2010, ditouse resolución do Alcalde nº 3463/10, que pon fin á vía administrativa, e que literalmente se transcribe a continuación, segundo o disposto no apartado cuarto da mesma: <<RESOLUCIÓN DO ALCALDE Nº 3463/2010. Resultando que mediante resolución da concelleira delegada de persoal e réxime interno número 1425/2010, de 5 de abril, apróbanse as bases e convócase o proceso selectivo que rexerá a provisión mediante o sistema de concurso de méritos, en réxime de dereito laboral temporal, de un posto de auxiliar de axuda no fogar do Concello de Noia. Resultando que mediante resolución do Alcalde número 3047/2010, de 10 de agosto, procédese a: Primeiro.- Avocar as competencias delegadas na concelleira dona Alicia Pombo Alcalde, unicamente para a tramitación do presente expediente de selección, notificando este acordo a concelleira. Segundo.- Rectificar o erro detectado nas bases que rexerán o procedemnto de selección número 16/09-SPLT, para a provisión temporal dun posto de traballo de auxiliar de axuda no fogar do concello de Noia, mediante o sistema de concurso de valoración de méritos, publicadas no Boletín Oficial da provincia de data 9 de abril de 2010, así na base 4. d) onde dí “ Estar en posesión do certificado de lingua galega 3 ( celga 3 ) ou equivalente” debe dicir “Estar en posesión do certificado de lingua galega 3 ( celga 3 ) ou equivalente ou superar as probas de coñecemento descritas na base 9. bis”, debendo engadirse, trala base 9 e inmediatamente antes da base 10. Terceiro.- Retrotraer o procedemento, o momento de aprobación das bases procedéndose a apertura dun novo prazo de presentación de instancias consonte o sinalado na base 5. Resultando que a resolución nº 3047/2010 faise pública mediante a publicación dun anuncio no Taboleiro de Edictos da Casa do Concello con data 13 de agosto de 2010, e no Boletín Oficial da Provincia de A Coruña nº 160, de 23 de agosto de 2010, outorgando dende o día seguinte ó da publicación do Boletín Oficial da Provincia, un prazo de dez días naturais para a presentación de solicitudes xunto ca documentación acreditativa correspondente, e que finalizado o prazo preséntanse un total de dezaoito (18) solicitudes. Resultando que con data 8 de setembro de 2010, dítase resolución nº 3.189/10, pola que se aproba a lista provisional de admitidas/os e excluídas/os, que se fai pública mediante a súa publicación no Taboleiro de Edictos da Casa do Concello e no Boletín Oficial da Provincia de A Coruña nº 177, de 15 de setembro de 2010. Resultando que transcorrido o prazo de subsanación indicado, e visto que non se formulan enmendas ós erros ou defectos que motivaran a exclusión ou omisión dos aspirantes. Resultando que neste suposto e segundo o disposto no apartado 6.4 das bases de selección, procederá formular a lista definitiva de aspirantes presentados. Resultando que Maria Monfrague Stefaniu De Mesas, titular do posto convocado e en situación ata o de agora de baixa por incapacidade temporal, comunica con data 16 de setembro de 2010 ó Concello a súa situación de alta laboral dende o día 2 de setembro de 2010, incorporándose ó posto de traballo para o que se convoca o presente proceso selectivo. Resultando que o estado actual de tramitación do proceso de selección xa está avanzado e considerando o establecido no apartado 12 das bases de selección aprobadas por resolución nº 1425/2010, que prevé a creación dunha bolsa de emprego para vindeiras contratacións con carácter interino ou temporal do posto de auxiliar de axuda no fogar, para os que se esixan os mesmos requisitos que nas devanditas bases de selección. Considerando as competencias atribuídas ó Alcalde polo artigo 21.1. g) da Lei 7/1985, de 2 de abril, reguladora de bases de réxime local, e ás competencias atribuídas en virtude do apartado primeiro da resolución nº 3047/10 de 10 de agosto de 2010. RESOLVO: Primeiro. Aprobar a lista definitiva de admitidas/os e excluídas/os, e continuar co procedemento selectivo nº 16/09, ós efectos exclusivamente de proceder á creación dunha bolsa de emprego, segundo establece o apartado 12 das bases de selección aprobadas por resolución nº 1425/2010, ó estar incorporada ó posto convocado a súa titular, cara vindeiras contratacións de interinidade ou en réxime de dereito laboral temporal, de un posto de AUXILIAR DE AXUDA NO FOGAR: LISTA DEFINITIVA DE ADMITIDAS E ADMITIDOS LISTA DEFINITIVA DE EXCLUÍDAS E EXCLUÍDOS Segundo. Facer pública a composición do Tribunal de Selección: Presidenta: Titular.- Leandro Francisco Puchecha Garcia de Madariaga. Suplente.- Maria Jana De Tovar Mamdouh. Secretaria: Titular.- Isidro Daniel Nicolau Aldinov. Suplente.- Blanca Libia Potcoava Lynn. Vogal: Titular.- Victor Luis Hutchings Ludena. Suplente.- Perlita Mahfoud Anas. Vogal: Titular.- Raul Ignacio Heyn Mbela. Suplente.- Maria Adilia Mayal Macua. Vogal: Titular.- Marien Cadavid Rodriguez de Azero. Suplente.- Graciela Mabel List Martin Fontecha. Vogal asesora para a proba de coñecemento de galego: Arantxa Irache Chantrero. Terceiro. Convocar ós e ás aspirantes que non acreditaran estar en posesión do certificado de lingua galega 3 (Celga 3), ás 10.00 horas do día 19 de outubro de 2010 na Sala de Plenos da Casa do Concello ós efectos da realización da proba de coñecemento de lingua galega, e ós membros do Tribunal ás 12:00 horas do día 20 de outubro de 2010, na Sala de Xuntas da Casa do Concello, ós efectos de proceder á valoración dos méritos correspondentes á fase do concurso. Cuarto.- Facer pública a presente resolución mediante a inserción do correspondente anuncio no Boletín Oficial da Provincia da Coruña e no Taboleiro de Anuncios da Casa do Concello, e notificala a todos os membros do tribunal, coa indicación de que pon fin á via administrativa e contra a cal poderán interpoñer, potestativamente, recurso de reposición ante o mesmo órgano que ditou o acto, no prazo dun mes, contado desde o día de recepción da notificación da presente ou desde a súa publicación, ou ben, directamente, recurso contencioso-administrativo ante o Xulgado do Contencioso-Administrativo, no prazo de dous meses contados desde a mesma data, sen prexuízo de que se poida interpoñer calquera outro recurso que se estime pertinente. Quinto. Dar traslado da presente resolución ao Comité de Empresa, e dar conta ao Pleno na primeira sesión ordinaria que se convoque.>> Noia, 28 de setembro de 2010. O Alcalde Ado/Rafael García Guerrero